વાંચન યાત્રાની ઈનામી રાશિમાં થોડાં પૈસા ઉમેરી મેં એકવીસમી સદીનું સૌથી આધુનિક યંત્ર સેકન્ડ હેન્ડ મોબાઈલ ફોન ખરીદ્યો. સોની એરિક્શન જે-૩૦૦. મોબાઈલ હોવો એ અમીરીનું જલતું પ્રતિક ગણાતો. જે મારી ઉંમરનાં ઘણા પાસે એ સમયે ન હતો. એ સિવાય મેં ઈનામી રાશિમાંથી રિશેષમાં ભરતભાઈનું ખમણ, મુન્નાનાં ગાઠિયાં અને નારણભાઈનાં ઘૂઘરા ખાધા હતાં. બધાં જ પૈસા બે દિવસમાં મોજશોખ પાછળ ખાલી થઈ ગયા. ધોરણ દસમાં આવતાંની સાથે જ મને લાગ્યું હું ખરા અર્થમાં મોટો થઈ ગયો. સ્કૂલ અને સોસાયટીમાં મારો ચહેરો જાણીતો બન્યો. લોકો મને અને હું લોકોને ઓળખતાં. હવે પપ્પા સ્કૂલે લેવા-મૂકવા આવતા ન હતાં. હું મોટાભાગે ઘરેથી